Προϋποθέσεις συμμετοχής σε δια ζώσης εκπαιδευτική διαδικασία των Α.Ε.Ι.

Σύμφωνα με την νομοθεσία ισχύουν τα παρακάτω.

Άρθρο 3
Προϋποθέσεις συμμετοχής σε δια ζώσης
εκπαιδευτική διαδικασία των Α.Ε.Ι.
Ο εργαστηριακός έλεγχος νόσησης διενεργείται δύο (2) φορές εβδομαδιαίως έως
σαράντα οχτώ (48) ώρες πριν από την Τρίτη και την Παρασκευή αντίστοιχα. Η
δαπάνη για τη διενέργεια του εργαστηριακού ελέγχου βαρύνει αποκλειστικά το
φυσικό πρόσωπο που συμμετέχει στην εκπαιδευτική διαδικασία.
ΑΡΘΡΟ 15
Ο εργαστηριακός έλεγχος πραγματοποιείται με τη μέθοδο μοριακού ελέγχου (PCR)
ή με τη χρήση ταχείας ανίχνευσης αντιγόνου κορωνοϊού COVID-19 (rapid test)
σε ιδιωτικά διαγνωστικά εργαστήρια, όπως ορίζονται στο π.δ. 84/2001, ή σε
ιδιωτικές κλινικές ή σε φαρμακεία ή σε ιδιώτες ιατρούς και διενεργείται
υποχρεωτικά δύο (2) φορές εβδομαδιαίως έως και σαράντα οκτώ (48) ώρες προ
Τρίτης και Παρασκευής αντίστοιχα, και ισχύει έως την ημέρα που καθίσταται
υποχρεωτική η διενέργεια νέου εργαστηριακού ελέγχου, οπότε και
επαναλαμβάνεται περιοδικώς.

Κατά συνέπεια, ο έλεγχος των 48 ωρών αφορά στην ημερομηνία διενέργειας του
τεστ πριν την Τρίτη ή την Παρασκευή και όχι στον έλεγχο των 48 ωρών από την
διενέργεια του τεστ. Δηλαδή, το αρνητικό αποτέλεσμα του κάθε τεστ δεν ισχύει
μόνο για 48 ώρες, αλλά μέχρι τη διενέργεια του επόμενου εβδομαδιαίου τεστ.
Συγκεκριμένα:
- Για την υποχρέωση της Τρίτης: ο εργαστηριακός έλεγχος θα πρέπει να
πραγματοποιηθεί έως σαράντα οκτώ (48) ώρες πριν την Τρίτη και συγκεκριμένα
την Κυριακή ή τη Δευτέρα έως τις 11.59 μ.μ.
- Για την υποχρέωση της Παρασκευής: ο εργαστηριακός έλεγχος πρέπει να
πραγματοποιηθεί έως σαράντα οκτώ (48) ώρες πριν την Παρασκευή και
συγκεκριμένα την Τετάρτη ή την Πέμπτη έως τις 11.59 μ.μ